Sklep Skupnega odbora EGP

št. 45/2002

z dne 19. aprila 2002

o spremembi Priloge XXI (Statistika) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ob upoštevanju naslednjega:

(1) Priloga XXI k Sporazumu je bila spremenjena s Sklepom Skupnega odbora EGP št. 25/2002 z dne 1. marca 2002 [1].

(2) Uredbo Komisije (ES) št. 1920/2001 z dne 28. septembra 2001 o določitvi podrobnih pravil za izvajanje Uredbe Sveta (ES) št. 2494/95 o minimalnih standardih za obravnavo zaračunanih storitev sorazmerno s transakcijskimi vrednostmi v harmoniziranem indeksu cen življenjskih potrebščin in spremembi Uredbe (ES) št. 2214/96 [2], kakor je popravljena z UL L 295, 13.11.2001, str. 34, je treba vključiti v Sporazum.

(3) Uredbo Komisije (ES) št. 1921/2001 z dne 28. septembra 2001 o določitvi podrobnih pravil za izvajanje Uredbe Sveta (ES) št. 2494/95 o minimalnih standardih za spremembo harmoniziranega indeksa cen življenjskih potrebščin in spremembi Uredbe (ES) št. 2602/2000 [3], kakor je popravljena z UL L 295, 13.11.2001, str. 34, je treba vključiti v Sporazum -

SKLENIL:

Člen 1

Priloga XXI k Sporazumu se spremeni na naslednji način:

1. V točki 19c (Uredba Komisije (ES) št. 2214/96) se vstavi naslednja alinea:

"— 32001 R 1920: Uredba Komisije (ES) št. 1920/2001 z dne 28. septembra 2001 (UL L 261, 29.9.2001, str. 46), kakor je popravljena z UL L 295, 13.11.2001, str. 34."

2. V točki 19l (Uredba Komisije (ES) št. 2602/2000) se doda naslednje:

", kakor je bila spremenjena z:

— 32001 R 1921: Uredba Komisije (ES) št. 1921/2001 z dne 28. septembra 2001 (UL L 261, 29.9.2001, str. 49), kakor je spremenjena z UL L 295, 13.11.2001, str. 34."

3. Za točko 19l (Uredba Komisije (ES) št. 2602/2000) se vstavita naslednji točki:

"19m. 32001 R 1920: Uredba Komisije (ES) št. 1920/2001 z dne 28. septembra 2001 o določitvi podrobnih pravil za izvajanje Uredbe Sveta (ES) št. 2494/95 o minimalnih standardih za obravnavo zaračunanih storitev sorazmerno s transakcijskimi vrednostmi v harmoniziranem indeksu cen življenjskih potrebščin in spremembi Uredbe (ES) št. 2214/96 (UL L 261, 29.9.2001, str. 46), kakor je popravljena z UL L 295, 13.11.2001, str. 34.

19n. 32001 R 1921: Uredba Komisije (ES) št. 1921/2001 z dne 28. septembra 2001 o določitvi podrobnih pravil za izvajanje Uredbe Sveta (ES) št. 2494/95 o minimalnih standardih za spremembo harmoniziranega indeksa cen življenjskih potrebščin in spremembi Uredbe (ES) št. 2602/2000 (UL L 261, 29.9.2001, str. 49), kakor je popravljena z UL L 295, 13.11.2001, str. 34."

Člen 2

Besedili Uredb (ES) št. 1920/2001 in (ES) št. 1921/2001 v islandskem in norveškem jeziku, objavljeni v Dopolnilu EGP Uradnega lista Evropskih skupnosti, sta verodostojni.

Člen 3

Ta sklep začne veljati 20. aprila 2002 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma [4].

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 19. aprila 2002

Za Skupni odbor EGP

Predsednik

P. Westerlund

[1] UL L 110, 25.4.2002, str. 27.

[2] UL L 261, 29.9.2001, str. 46.

[3] UL L 261, 29.9.2001, str. 49.

[4] Ustavne zahteve niso sporočene.

--------------------------------------------------